22/03/2018 | Administración LocalMunicipal
Santiago de Compostela
Persoal
Bases específicas para a provisión, polo sistema de oposición libre, dunha praza de arquitecto

Por Resolución da Concelleira-delegada de economía, facenda e administración de data 15 de marzo de 2018, acórdase: Aproba-las bases específicas da convocatoria pola que se rexerá o proceso selectivo de cobertura da seguinte praza:  1 (unha) praza de arquitecto superior de administración especial. As bases aprobadas teñen o seguinte contido: A realización das probas selectivas convocadas para prover 1 praza de arquitecto axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, e no previsto nas presentes bases específicas. A praza convocada está encadrada na Escala de Administración Especial, subescala técnica, clase superior do subgrupo A1 dos establecidos no artigo 76 do Texto Refundido do Estatuto Básico do Empregado Público (Real Decreto Lexislativo 5/2015, do 30 de outubro), categoría arquitecto, do cadro de persoal do Concello de Santiago de Compostela. E figura na Oferta de Emprego Público aprobada pola Xunta de Goberno Local o 02 de decembro de 2016 (BOP número 237, do 16 de decembro de 2016). Os/as aspirantes, ademais de cumprir os requisitos esixidos nas Bases Xerais (BOP número 103, do 02 de xuño de 2017), deberán cumprir os seguintes: 1º. Posuír a titulación académica de grao en arquitectura ou equivalente.2º. Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, sen embargo, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. Todos estes requisitos deberán cumprirse polos aspirantes na data de finalización do prazo para a presentación de instancias solicitando tomar parte na convocatoria. O Tribunal cualificador estará composto polos seguintes membros: • Presidente: un funcionario do Concello de Santiago de Compostela, do subgrupo A1 de clasificación. • Tres vogais: funcionarios de carreira de calquera dos concellos de Galicia, do subgrupo A1 de clasificación. • Secretario: un funcionario do Concello de Santiago de Compostela, do subgrupo A1 de clasificación. O Tribunal poderá dispoñer a incorporación de asesores especialistas nas distintas probas, limitándose estes a prestar a súa colaboración nas respectivas especialidades técnicas, con voz pero sen voto. As instancias para tomar parte no proceso selectivo deberán axustarse ao disposto no apartado 5 das Bases Xerais. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, súa coincidencia coas datas de realización de calquera dos exames ou probas previstos poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. O sistema selectivo para a provisión da praza é o de oposición libre. As probas selectivas constarán de cinco exercicios, os tres primeiros de carácter obrigatorio e eliminatorio, e os dous últimos obrigatorios e non eliminatorios, debendo garantirse, en canto sexa posible, o anonimato dos aspirantes. Primeiro exercicio.- Consistirá en contestar por escrito nun período máximo de dúas horas, vinte preguntas curtas relacionadas cos temas que compoñen as materias comúns que figuran no anexo ás presentes bases. Segundo exercicio.- Consistirá en desenvolver por escrito, nun tempo máximo de catro horas, dous temas sacados á sorte de entre os que figuran como materias específicas no anexo que acompaña a estas bases. Terceiro exercicio.- De carácter práctico, consistirá en redactar unha proposta técnica, nun tempo máximo de tres horas, referente a materias urbanísticas. Para a súa realización entregarase ós aspirantes a documentación necesaria, debendo acudir provistos do material de consulta e debuxo que estimen axeitado. Cuarto exercicio.- Consistirá en contestar por escrito un cuestionario integrado por 48 preguntas tipo “test” con resposta múltiple, e sendo só unha delas a correcta, nas que o aspirante amose o seu coñecemento da lingua galega, nun tempo máximo de corenta e cinco minutos, sen axuda de dicionario. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da súa realización. Quinto exercicio.- Consistirá nunha proba con ordenador, nun tempo máximo de dúas horas, onde deberán quedar reflectidos os coñecementos e manexo, a nivel usuario do paquete Office 2007/2010 así o coñecemento e manexo das ferramentas de CAD, BIM e Sistemas de información xeográfica. Os tres primeiros exercicios cualifícanse ata un máximo de dez puntos, sendo eliminados os opositores que non acaden un mínimo de cinco puntos en cada un deles. O número de puntos que poderá ser outorgado por cada membro do Tribunal en cada unha das probas será de 0 a 10. As cualificacións adoptaranse calculando a media aritmética das outorgadas polos membros do Tribunal, desbotándose as puntuacións máxima e mínima ou unha das que aparezan repetidas como tales. O cuarto exercicio cualificarse cun máximo de dous puntos, outorgándoselle a máxima puntuación aos aspirantes exentos. O quinto exercicio cualificarase ata un máximo de tres puntos. As puntuacións outorgadas polo Tribunal para cada aspirante en cada exercicio deberán facerse públicas no taboleiro e na web municipais. A cualificación final das probas virá determinada pola suma de puntuacións obtidas en cada un dos exercicios, tal e como sinala o apartado 9.1. c das bases xerais da convocatoria. O tribunal propoñerá o nomeamento do aspirante que obtivera a maior puntuación no conxunto das mesmas. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 39/2015, de 01 de outubro, de Procedemento Administrativo Común das Administracións Públicas.1. A Constitución. Concepto e clases. O poder constituínte. A reforma Constitucional.2. A Constitución española de 1978. Principios xerais.3. Dereitos e deberes fundamentais dos españois.4. O poder lexislativo. Teoría xeral. As Cortes Xerais.5. O Goberno. Relacións entre o Goberno e o poder lexislativo. O poder xudicial.6. A organización territorial do Estado. Os estatutos de autonomía. A Comunidade Autónoma de Galicia e o seu Estatuto de autonomía.7. Competencias da Comunidade Autónoma. O Goberno da Comunidade Autónoma. A Xunta de Galicia e o seu presidente. O Parlamento de Galicia. Control parlamentario da acción do Goberno. O Valedor do Pobo.8. As fontes do dereito administrativo. A lei: concepto e clases. Disposicións normativa con forza de lei. O regulamento.9. O acto administrativo. Concepto e clases. Elementos. Eficacia. Actos nulos, anulables e irregulares.10. O réxime local na constitución. Entidades locais. Clases. Réxime dos municipios de gran poboación.11. O Municipio: elementos que o compoñen; competencias. O termo municipal. Organización e funcionamento; normas polas que se rexen. O alcalde: competencias. Os tenentes de alcalde. O Pleno: composición e atribucións. A Xunta de Goberno. Órganos complementarios.12. O patrimonio das entidades locais. Réxime de utilización dos bens de dominio público. Os bens comunais. Prerrogativas das entidades locais respecto aos seus bens.13. Medios de intervención das entidades locais na actividade dos particulares. As ordenanzas municipais e os bandos. Procedemento de elaboración e aprobación.14. A xestión dos servizos públicos locais: formas de xestión. A xestión indirecta e as súas formas.15. Responsabilidade patrimonial das administracións públicas. Delitos contra a ordenación do territorio, delitos cometidos por funcionarios públicos.16. Persoal ao servizo das entidades locais. Funcionarios: adquisición e perda da condición de funcionario. Dereitos e deberes dos funcionarios públicos O persoal laboral. Persoal eventual. Réxime disciplinario. Dereitos económicos.17. A contratación administrativa, a nova lei de 8 de novembro da contratación pública.9/2017.18. Lei 39/2015. O procedemento administrativo, fases. Concepto de interesado. Recursos administrativos, clases.19. A Lei de normalización lingüística de Galicia. A lei do uso do galego na administración local. Normativa municipal na materia.20. A potestade normativa das entidades locais. Ordenanzas, regulamentos e bandos. Procedemento de elaboración e aprobación.21. Os recursos das facendas locais no marco do texto refundido da lei de facendas locais: impostos, taxas, prezos públicos e contribucións especiais.1. Aspectos xerais da evolución do urbanismo en España. A distribución de competencias en materia de urbanismo en España, a partir da Constitución. Lexislación estatal e autonómica.2. Real decreto lexislativo 7/2015, do 30 de outubro polo que se aproba o texto refundido da lei do solo e rehabilitación urbana. Réxime urbanístico da propiedade do solo en relación co réxime da Lei 2/2016 do solo de Galicia.3. A Lei 2/2016 de 10 de febreiro do solo de Galicia: principios inspiradores, principios xerais, obxecto da Lei, aspectos da función urbanística.4. O planeamento urbanístico na Lei 2/2016 de10 de febreiro, do solo de Galicia. Clases de instrumentos de ordenación. O planeamento urbanístico supramunicipal.5. O Plan xeral de Ordenación Municipal: Obxecto, determinacións, documentación.6. Os Plans Parciais: Obxecto, determinación, documentación. Plans sectoriais.7. Os Plans Especiais: Finalidades. Os Plans Especiais de Mellora do Núcleo Rural. Os Plans Especiais de Protección do patrimonio cultural.8. Outros instrumentos de Urbanización: Os Estudios de Detalle, Proxectos de Urbanización, Os Catálogos.9. Elaboración e aprobación dos instrumentos de ordenación, actos preparatorios, suspensión de licenzas, iniciativas de planeamento, formulación. Ordenación urbanística común a varios Concellos. O procedemento de aprobación do planeamento municipal. A elaboración, tramitación e competencia para aprobación definitiva.10. A vixencia e revisión de plans. A modificación de plans. Efectos da aprobación dos plans.11. O Solo urbano na lexislación urbanística vixente.12. O Solo urbanizable na lexislación urbanística vixente.13. O solo non urbanizable e o solo rústico na lexislación urbanística vixente, a incorporación ó proceso de desenvolvemento urbanístico. As proteccións especiais.14. Execución dos Plans de Ordenación na Lei 2/2016 do solo de Galicia, finalidades, competencias, presupostos de execución. Os polígonos, procedemento para delimitacións de polígonos. Actuacións illadas en solo urbano. Entidades para a execución de planeamento.15. Os sistemas de actuación, clases. Elección de sistema. Cumprimento das determinacións do planeamento. Polígonos con exceso ou defecto de aproveitamento real. Compensación de cargas, distribución xusta de cargas e beneficios, gastos de urbanización.16. Sistema de cooperación: determinacións xerais. Gastos de urbanización.17. Sistema de compensación: determinacións xerais, incorporación de propietarios. A xunta de compensación. Concesión de obra urbanizadora.18. O sistema de expropiación: determinacións xerais. Prezo xusto. a taxación conxunta. A ocupación directa. 19. Patrimonios públicos de solo. Tipos de bens das administración locais.20. A intervención na edificación e no uso do solo. As licenzas. Actos suxeitos a licenza, actos promovidos polas administracións públicas.21. Deber de conservación e ruína. A declaración de ruína.22. As parcelacións urbanísticas, indivisibilidade. Réxime das parcelacións.23. Disciplina urbanística. Protección da legalidade: obras sen licenza en curso de execución, obras rematadas sen licenza. Suspensión de licenzas, revisión de licenzas e ordes de execución.24. Infraccións urbanísticas e sancións. Prescrición, persoas responsables, órganos competentes para a imposición de sancións. O procedemento sancionador.25. Deber de conservación e ruína. O rexistro de solares. A declaración de ruína. Clases e procedementos.26. Derrubes e demolicións. Concepto. Tipoloxía e causas. O proxecto de demolición.27. Convenios urbanísticos: concepto, alcance e natureza. Obxecto. Convenios urbanísticos de planeamento e de execución de planeamento.28. Lei 9/2013, de 19 de decembro, do emprendemento e a competitividade económica de Galicia. Lei 12/2012, de 6 de decembro, de medidas urxentes, de liberalización do comercio e de determinados servizos. O novo sistema de habilitación de actividades comerciais e de servizos. Decreto 144/2016, de 22 de setembro polo que se aproba o Regulamento único de regulación integrada de actividades económicas e apertura de establecementos.29. A Lei 38/1999, de ordenación da edificación. Esixencias técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. Intervención dos colexios profesionais, o visado colexial.30. Normativa sobre condiciones mínimas de habitabilidade das vivendas. Dto.29/2010, polo que se aproban as normas de habitabilidade das vivendas en Galicia.31. Condicións de accesibilidade e supresión de barreiras: Lei 10/2014 de accesibilidade de Galicia. Lei estatal 13/2014, de 30 de outubro, de accesibilidade. Decreto 35/2000, polo que se aproba o regulamento de desenvolvemento e execución da lei de accesibilidade e supresión de barreiras. Decreto 74/2013, de 18 de abril, de modificación do decreto 35/2000.32. Condicións xerais das instalacións propias dun edificio: eléctricas, climatización, comunicacións, seguridade, sanitarias, elevadores.33. Contratación de obras oficiais na lei 9/2017 de contratación pública. Actuacións preparatorias: pregos de prescricións, supervisións de proxectos, replanteo previo. Clasificación empresarial.34. Execución do contrato de obras. Dereitos e deberes dos contratistas. Aboamentos aos contratistas. Modificación do contrato de obras. Recepción e liquidación. Revisión de prezos.35. Organización de obras: técnicas de programación. Plan de obra. Control do proceso constructivo.36. A protección do medio ambiente. Lexislación comunitaria, estatal e autonómica. A avaliación ou declaración de impacto ou efectos ambientais. A incidencia ambiental. Lei 21/2013 de 9 de decembro, de avaluación ambiental. Lei 9/2013, de 19 de decembro, do emprendemento e a competitividade económica de Galicia. Aspectos ambientais.37. O patrimonio cultural: evolución do concepto de Patrimonio a través dos documentos e cartas internacionais. Criterios de intervención nos conxuntos histórico-artísticos e nos edificios históricos. Evolución histórica da lexislación estatal e autonómica de protección do patrimonio cultural. Materias e sistemas construtivos tradicionais aplicados á conservación e restauración de edificios históricos. Criterios e sistemas de utilización dos morteiros, pinturas, madeira, pedra, metais.38. A valoración administrativa do solo e das construccións. Valoración do solo. Aplicación de criterios da lexislación estatal sobre réxime do solo e valoracións. Valor equitativo na expropiación forzosa. O prezo xusto. Valoración das contruccións: métodos de valoración.39. O Plan Especial da cidade Histórica de Santiago de Compostela (Boletín Oficial da Provincia de A Coruña núm.236, de 14 de outubro de 1997): contido.40. Desenvolvemento, execución e xestión do Plan Especial de protección e rehabilitación da cidade histórica de Santiago de Compostela P. E.-1.41. Condicións de protección do patrimonio histórico e ambiental no Plan Especial de Protección e Rehabilitación da Cidade Histórica de Santiago de Compostela.42. Conservación do medio ambiente urbano no Plan Especial de Protección e Rehabilitación da Cidade Histórica de Santiago de Compostela.43. Tipificación das actuacións de edificación no Plan Especial de Protección e Rehabilitación da Cidade Histórica de Santiago de Compostela.44. Clasificación do patrimonio arquitectónico no Plan Especial de Protección e Rehabilitación da Cidade Histórica de Santiago de Compostela.45. Actuacións autorizadas no patrimonio arquitectónico catalogado; actuacións autorizadas no patrimonio arquitectónico non catalogado no plan especial de protección e rehabilitación da Cidade Histórica de Santiago de Compostela.46. Normas xerais da edificación no Plan Especial de Protección e Rehabilitación da Cidade Histórica de Santiago de Compostela.47. Normas xerais de uso. Tipos de usos no Plan Especial de Protección e Rehabilitación da Cidade Histórica de Santiago de Compostela.48. Ordenanzas reguladoras tipo en solo urbano no Plan Especial de Protección e Rehabilitación da Cidade Histórica de Santiago de Compostela: Ordenanza de Recinto Intramuros. (R. I.) Ordenanza de Áreas Urbanas Inmediatas. (A. U. I.) Ordenanza de Lineais Históricos Periféricos. (L. H. P.) Ordenanza de Rueiros. (R.) Ordenanza de Tecidos Históricos Renovados polo Planeamento Anterior. (T. H. R.) Ordenanza das Implantacións e Reformas do Planeamento Anterior. (I. R.) 49. Ordenacións especiais en solo urbano no Plan Especial de Protección e Rehabilitación da Cidade Histórica de Santiago de Compostela UI-1. a UI-10 50. Ordenación de sistemas no Plan Especial de Protección e Rehabilitación da Cidade Histórica de Santiago de Compostela. Ordenanza de equipamentos e dotacións. Ordenanza de espazos libres e zonas verdes públicas. Regulación do Viario Público.51. O Plan Xeral de Ordenación Urbana de Santiago de Compostela: normas xerais e condicións de uso.52. O Plan Xeral de Ordenación Urbana de Santiago de Compostela: normas xerais de edificación. Actuacións de nova edificación. Actuacións nos edificios existentes.53. O Plan Xeral de Ordenación Urbana de Santiago de Compostela: Condicións xerais de estética e integración ambiental.54. O Plan Xeral de Ordenación Urbana de Santiago de Compostela: ordenación do sistema viario. Definicións. Clasificación das estradas e vías do sistema xeral. Condicións da rede de estradas. Condicións do sistema viario local. Condicións xerais da rede urbana do sistema viario.55. O Plan Xeral de Ordenación Urbana de Santiago de Compostela: Sistema de equipamentos e dotacións. Sistema de parques e xardíns urbanos e espazos libres.56. O Plan Xeral de Ordenación Urbana de Santiago de Compostela: Ordenanzas tipo da cidade de Santiago de Compostela (ordenanzas 1 a 6). 57. O Plan Xeral de Ordenación Urbana de Santiago de Compostela: Ordenanzas tipo da cidade de Santiago de Compostela (ordenanzas 7 a 12). 58. O Plan Xeral de Ordenación Urbana de Santiago de Compostela: Ordenanzas singulares e ordenanzas especiais da cidade.59. O Plan Xeral de Ordenación Urbana de Santiago de Compostela: Ordenanzas tipo dos núcleos rurais tradicionais (ordenanzas 13 e 14). 60. O Plan Xeral de Ordenación Urbana de Santiago de Compostela: normas urbanísticas para o desenvolvemento dos sectores do solo urbanizable delimitado.61. O Plan Xeral de Ordenación Urbana de Santiago de Compostela: normas reguladoras do solo urbanizable non delimitado. Áreas e tipos de ordenación. Usos, características e magnitudes técnicas das actuacións. Condicións particulares das actuacións.62. O Plan Xeral de Ordenación Urbana de Santiago de Compostela: Normas e Ordenanzas reguladoras do solo rústico.63. O Plan Xeral de Ordenación Urbana de Santiago de Compostela: Normas urbanísticas para o desenvolvemento de plans especiais.64. O Plan Xeral de Ordenación Urbana de Santiago de Compostela: Normas de protección de infraestructuras e sistemas naturais.65. O Plan Xeral de Ordenación Urbana de Santiago de Compostela: Normas de protección do patrimonio cultural.66. O Plan Xeral de Ordenación Urbana de Santiago de Compostela: Normas de urbanización.67. O Plan Xeral de Ordenación Urbana de Santiago de Compostela: Situacións fóra de ordenación. Definición e aplicación. Obras en edificacións fóra de ordenación. Efectos da cualificación como fóra de ordenación.68. O Plan Xeral de Ordenación Urbana de Santiago de Compostela: Antecedentes do planeamento actual. As etapas urbanísticas de Santiago de Compostela. Os primeiros Plans Xerais.69. O Regulamento para o desenvolvemento e aplicación da Lei do solo de Galicia.70. Ordenanza xeral municipal reguladora de emisión e recepción de ruídos, vibracións e condicións dos locais aprobada polo Pleno o 27 de novembro de 2003 e ás súas modificacións posteriores: Condicións esixibles ás edificacións, construcción, obras na vía pública e establecementos industriais, comerciais e de servizos.71. Ordenanza municipal reguladora das condicións urbanísticas para a instalación e funcionamento de elementos e equipos utilizados na prestación de servicios de radiocomunicación no Concello de Santiago de Compostela. Aprobado polo pleno o 30 de marzo de 2006.72. Ordenanza municipal reguladora da tramitación de licenzas urbanísticas e outras formas de intervención administrativa. Aprobada por acordo do Pleno de 27 de marzo de 2015.73. O Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia.74. A Lei 38/1999, de ordenación da edificación: Esixencias técnicas e administrativas da edificación. Axentes da edificación. Responsabilidades e garantías.75. Lexislación estatal sobre ruído. Lei 37/2013, de 17 de novembro, del ruído e os seus regulamentos.76. O Código Técnico da Edificación: Parte I.77. O Código Técnico da Edificación: Documento Básico SI (Seguridade en caso de incendio). 78. O Código Técnico da Edificación: Documento Básico HS (Salubridade). 79. O Código Técnico da Edificación: Documento Básico SUA (Seguridade de utilización). 80. O Código Técnico da Edificación: Documento Básico HE (Aforro de enerxía). 81. Acondicionamento acústico dos edificios. RDL1367/2007, 19 de outubro polo que se desenvolve a lei 37/2003 estatal contra o ruído. Decreto 106/2015, de 9 de xullo, sobre contaminación acústica de Galicia.82. Disposicións mínimas de seguridade e saúde nas obras de construcción. O Real Decreto 1627/97. Estudo de Seguridade e Saúde e Estudo Básico. Plan de Seguridade e Saúde.83. Lei 8/2012 de vivenda de Galicia. Certificación enerxética dos edificios. O que se publica para xeral coñecemento. Santiago de Compostela, 19 de marzo de 2018 A concelleira-delegada de economía, facenda e administración. (Decreto da alcaldía 28/06/2017) María Rozas Pérez.